stanford-oval/wikipedia huggingface dataset:
ฟ็อลคส์วาเกิน กอล์ฟ
รุ่นที่ 3 (พ.ศ. 2535-2541)

กอล์ฟ รุ่นที่ 3 หรือ กอล์ฟ Mk3 รหัสรถ 1H มีลักษณะรถที่ไม่เปลี่ยนแปลงมากนัก นอกจากขนาดที่ใหญ่ขึ้นเล็กน้อย ในอเมริกา รถกอล์ฟรุ่น 3 ประตู(แฮทช์แบค) เกือบทั้งหมดที่พบได้ในอเมริกาในยุคนั้น มักจะเป็นรถรุ่นสปอร์ต GTI ส่วนคาบริโอเล็ต จากเดิมที่ใช้แม่แบบจากรถรุ่น Mk1 ก็ได้เปลี่ยนมาใช้แม่แบบของกอล์ฟ Mk3 นี้แทน
ในรุ่นที่ 3 นี้ มีระบบเกียร์ให้เลือกคือ ธรรมดา 4 และ 5 สปีด ส่วนเกียร์อัตโนมัติแบบ 3 สปีดที่ใช้มาตั้งแต่รุ่น Mk1 ได้ถูกเปลี่ยนเป็น 4 สปีด เพื่อประหยัดน้ำมัน และเพิ่มอัตราเร่งและอัตราเร็ว
นอกจากนี้ ยังมีการผลิตรถรุ่นพิเศษ ฉลอง 20 ปี โฟล์กสวาเกน กอล์ฟ จีทีไอ (20th Anniversary GTI) จำนวน 1,000 คัน แต่ทว่า เนื่องจากความผิดพลาด รถรุ่นพิเศษนี้หลายคันได้เข้าสู่ตลาดรถเช่าในประเทศอังกฤษ ซึ่งรถเช่าโดยทั่วไปจะมีผู้เช่าจำนวนมาก ถูกใช้งานหนักอย่างต่อเนื่องเป็นเวลานาน และมักไม่ได้รับการดูแลอย่างเพียงพอ ภายในเวลาไม่กี่ปี รถรุ่นพิเศษนี้เกือบทั้งหมดก็ได้หมดสภาพลงและถูกขายสู่ในตลาดรถมือสอง เหลือไม่กี่ร้อยคันเท่านั้นที่ยังเหลือรอดเป็นรถคุณภาพ
กอล์ฟ Mk3 มียอดการผลิตรวมทั้งสิ้น 4.8 ล้านคัน
รุ่นที่ 4 (พ.ศ. 2541-2548)

กอล์ฟ รุ่นที่ 4 หรือ กอล์ฟ Mk4 รหัสรถ 1J ประสบความสำเร็จในแถบยุโรปมากขึ้น โดยได้ครองตำแหน่งรถที่มียอดขายสูงสุดในยุโรปประจำปี ค.ศ. 2001
ในรุ่นที่ 4 มีระบบเกียร์ให้เลือก 3 ระบบ คือ เกียร์ธรรมดา 5 สปีด และเกียร์อัตโนมัติ 4 สปีด ขนาดเครื่องยนต์เล็กที่สุด 1400 ซีซี และมีการทำลิมิเต็ดเอดิชันออกมาเป็นจำนวนมากมายหลายรุ่น โดยรุ่นที่เป็ที่น่าสนใจ คือ กอล์ฟ R32 ขนาดเครื่องยนต์ 3200 ซีซี 237 แรงม้า เกียร์ธรรมดา 6 สปีด ขับเคลื่อน 4 ล้อ และการตกแต่งภายในที่หรูหราเป็นพิเศษ สามารถเร่งความเร็วจาก 0-100 กิโลเมตรต่อชั่วโมงได้ใน 6.5 วินาที
กอล์ฟ Mk4 มียอดการผลิตรวมทั้งสิ้น 4.3 ล้านคัน (ส่วนคาบริโอเล็ตในช่วงนี้ ใช้ตัวถังของ Mk3)
รุ่นที่ 5 (พ.ศ. 2546-2552)

กอล์ฟ รุ่นที่ 5 หรือ กอล์ฟ Mk5 รหัสรถ 1K เป็นอีกรุ่นหนึ่งที่มีการขายในชื่อ แรบบิท ในช่วงนี้ได้มีการนำระบบเกียร์แบบใหม่มาใช้ คือ เกียร์ทิปโทรนิค และเกียร์ดีเอสจี (ซึ่งทั้งคู่ไม่เป็นที่รู้จักในประเทศไทย)
เกียร์ทิปโทรนิค คือเกียร์ที่สามารถปรับให้เป็นได้ทั้งเกียร์ธรรมดาและเกียร์อัตโนมัติในตัวเดียวกัน ส่วนเกียร์ดีเอสจี เป็นเกียร์ที่ออกแบบเพื่อการขับรถด้วยความเร็วสูงมากโดยเฉพาะ เน้นอัตราเร่งและความเป็นรถสปอร์ต (สุดยอดรถซุปเปอร์คาร์ของปัจจุบัน"บูกัตติ เวย์รอน" เลือกใช้ระบบเกียร์ดีเอสจี ควบคู่กับเครื่องยนต์ขนาด 8000 ซีซี กลายเป็นรถมีแรงถึง 987 แรงม้า และเร่งความเร็วสูงสุดได้ถึง 406 กิโมตรต่อชั่วโมง) โดยจะใช้กับกอล์ฟ R32 เป็นส่วนใหญ่ (แต่เกียร์ดีเอสจีในR32 จะใช้แบบ 6 สปีด และขนาดเครื่องยนต์เล็กกว่า จึงมีอัตราเร่งและอัตราเร็วที่ต่ำกว่าบูกัตติ แต่ก็ถือว่าสูง)
ส่วน R32ก็ได้เปลี่ยนตัวถังมาเป็นแบบ Mk5 และได้ปรับปรุงระบบเครื่องยนต์ให้มีแรงเพิ่มขึ้น จาก 237 เป็น 250 แรงม้า เกียร์ดีเอสจี สามารถเร่งความเร็วจากศูนย์ถึง 100 กิโลเมตรต่อชั่วโมงได้ใน 6.2 วินาที
อย่างไรก็ตาม ในช่วงดังกล่าวนี้ ไม่มีการผลิตคาบริโอเล็ต
รุ่นที่ 6 (พ.ศ. 2552-2555)

กอล์ฟรุ่นที่ 6 หรือ กอล์ฟ Mk6 รหัสรถ 5K ได้เปิดตัวครั้งแรกในงานปารีสออโตโชว์ ในเดือนตุลาคม ปี 2008 ณ ประเทศฝรั่งเศส ในรุ่นนี้ การผลิตเกียร์อัตโนมัติทั้งหมดถูกยกเลิก ด้วยเหตุที่ตั้งแต่อดีตจนถึงปัจจุบัน ถึงแม้จะขับได้อย่างสะดวกสบายกว่า แต่ประสิทธิภาพของเกียร์อัตโนมัตินั้นต่ำ ใช้น้ำมันอย่างสิ้นเปลือง อัตราเร่งและสมรรถนะต่ำกว่าเกียร์ธรรมดา และโฟล์กสวาเกน กอล์ฟ ซึ่งมีชื่อเสียงในฐานะรถสปอร์ตเสียส่วนใหญ่ จึงมียอดขายเกียร์อัตโนมัติไม่ดีนัก ในที่สุดก็ยกเลิกเกียร์อัตโนมัติ และเปลี่ยนไปเน้นการใช้เกียร์ธรรมดากับเกียร์ดีเอสจีเป็นหลัก และมีเกียร์ทิปโทรนิคคงเหลืออยู่บ้างเล็กน้อย
สำหรับรุ่นนี้ในประเทศไทย เปิดตัวในปี 2009 ในงาน Bangkok motor show โดยมีรุ่น Golf GT 1.4 TSI Turbo DSG 7 Speed และรุ่น GTI 2.0 TSI DSG 6 Speed ซึ่งเป็นที่ขายดีที่สุดในรุ่นย่อยของ Golf ราคาอยู่ที่ 1,980,000 บาทในรุ่น GT 1.4 TSI และ 2,480,000 ในรุ่น GTI แต่ในรุ่น GTI  มีการปรับราคาอยู่บ่อยครั้งโดยปรับเป็น 2,660,000 บาท ในรุ่น GTI และมีการเพิ่มรุ่นพิเศษรุ่น GTI LED Version ในราคา 2,810,000 บาท ก่อนที่จะมีการปรับราคาลงเป็น 2,359,000 บาท ในปี 2013
และนอกจากนี้ ยังมีการทำรถที่ใช้ระบบเชื่อเพลิงก๊าซปิโตรเลียมเหลว หรือแอลพีจี ซึ่งเป็นรถที่ใช้พลังงานทดแทน และคาบริโอเล็ต กำลังจะถูกผลิตขึ้นอีกครั้ง
รุ่นที่ 7 (พ.ศ. 2555-2562)

และแล้วรถยนต์รุ่นสำคัญในวงการรถยนต์ ที่เป็นมาตรฐานในการพัฒนารถยนต์หลายต่อหลายรุ่น จากแบรนด์รถยนต์เพื่อประชาชนอย่าง 2013 Volkswagen Golf อันเป็นรุ่นที่ 7 ก็ได้ถูกเปิดผ้าคลุมออกมาแล้วเมื่อเช้ามืดของวันนี้ (5 กันยายน 2012 หรือ 4 กันยายน 2012 เวลาทุ่มตรง ของประเทศเยอรมนี) ท่ามกลางการจับตามองของคนทั่วโลก ว่าโฟล์คสวาเก้น จะเดินหมากชิ้นสำคัญของตนออกมาในทิศทางไหน หลังจาก Golf รุ่นที่ 6 ถูกย่นระยะเวลาทำตลาดเหลือเพียง 4 ปีเท่านั้น (2008-2012) กอล์ฟรุ่นที่ 7 หรือ กอล์ฟ Mk7 รหัสรถ 5G ได้เปิดตัวครั้งแรกที่กรุงเบอร์ลินในวันที่ 4 กันยายน 2012 ก่อนเปิดตัวในงานปารีสออโตโชว์ ในเดือนตุลาคม ปี 2012 ณ ประเทศฝรั่งเศส ในรุ่นนี้ เป็นรุ่นที่มีความทันสมัยมากขึ้น ได้ติดตั้งเทคโลโลยีต่างๆเข้าเพื่อนให้ทันสมัย โดยเฉพาะ หน้าจอแสดงผลที่อยู่หลังพวงมาลัย เป็น ดิจิตอล ขนาด 12.3 นิ้วเลยทีเดียว เทียบได้กับรถหรูราคาแพงได้อย่างไม่มีที่ติ แต่เนื่องด้วยราคาที่เปิดตัวมา ประมาณ 4.4 ล้านบาท (VW Golf R Mark 7) จึงทำให้คนไม่ค่อยนิยมมากซักเท่าไหร่ในประเทศไทย
25 กค. 2014 บริษัท ยูม่า มอเตอร์ส กรุ๊ป ผู้นำาเข้ารถยนต์ระดับ ซุปเปอร์ ลักซ์ชัวรี่ คาร์ และตัวแทนจาหน่ายรถยนต์และชุดแต่ง Brabus ได้ลงนามเซ็นสัญญาเป็นผู้สนับสนุนทีมฟุตบอลสโมสรเพื่อนตำรวจ พร้อมเปิดตัวรถ Volkswagen golf R Mark 7 คันแรกในประเทศไทย และนอกจากนี้ ยังมีการทำรถที่ใช้ระบบไฟฟ้า หรือบีอีวี ซึ่งเป็นรถที่ใช้พลังงานทดแทน
รุ่นที่ 8 (พ.ศ. 2563-ปัจจุบัน)

กอล์ฟรุ่นที่ 8 หรือ กอล์ฟ Mk8 รหัสรถ MQB ได้เปิดตัวครั้งแรก ในวันที่ 24 ธันวาคม ปี 2019 ที่เมือง ว็อลฟส์บวร์ค ประเทศเยอรมนี
↑  http://www.motors-dz.com/actualites/prix-et-equipements-de-la-volkswagen-golf-algerienne.html
โฟล์กสวาเกน กอล์ฟ รุ่นที่1
โฟล์กสวาเกน กอล์ฟ รุ่นที่ 2
โฟล์กสวาเกน กอล์ฟ รุ่นที่ 3
โฟล์กสวาเกน กอล์ฟ รุ่นที่ 4
โฟล์กสวาเกน กอล์ฟ รุ่นที่ 5
โฟล์กสวาเกน กอล์ฟ รุ่นที่ 6
โฟล์กสวาเกน กอล์ฟ 1.4 TSI BlueMotion รุ่นที่ 7 (Germany; pre-facelift)
โฟล์กสวาเกน กอล์ฟ รุ่นที่ 7 (facelift)
โฟล์กสวาเกน กอล์ฟ รุ่นที่ 8
อัครทูตสวรรค์มีคาเอล

| มีคาเอล |
| --- | --- |
ภาพมีคาเอลในสมัยจักรวรรดิไบแซนไทน์
อัครทูตสวรรค์
นิกาย: ออร์ทอดอกซ์  โรมันคาทอลิก   แองกลิคัน
สัญลักษณ์: ทูตสวรรค์เหยียบมังกร ทูตสวรรค์ถือคันธง ทูตสวรรค์หิ้วคันชั่งและถือดาบ
องค์อุปถัมภ์: ผู้พิทักษ์แห่งคริสตจักรโรมันคาทอลิก   ผู้พิทักษ์แห่งนครวาติกัน   ผู้ปกปักษ์ชนชาวยิว
อัครทูตสวรรค์มีคาเอล (กรีก: Αρχάγγελος Μιχαήλ)  หรือ มีคาเอลหัวหน้าทูตสวรรค์ (อังกฤษ: Michael the archangel) เป็นอัครทูตสวรรค์องค์หนึ่งตามความเชื่อในศาสนายูดาห์ ศาสนาคริสต์ และศาสนาอิสลาม เชื่อกันว่าท่านเป็นผู้บัญชาการกองทัพของพระเป็นเจ้า ในหนังสือดาเนียล จดหมายของนักบุญยูดา และหนังสือวิวรณ์กล่าวว่าท่านเป็นผู้นำกองทัพพระเจ้าต่อสู้กับทัพของซาตานตอนที่ซาตานก่อกบฏ หนังสือดาเนียลระบุว่ามีคาเอลเป็นเจ้าผู้พิทักษ์ชั้นหัวหน้า ซึ่งปรากฏในนิมิตของดาเนียลผู้เผยพระวจนะว่าได้เข้าไปช่วยกาเบรียลต่อสู้กับทูตสวรรค์ผู้พิทักษ์จักรวรรดิเปอร์เซียที่มีนามว่าโดเบียล นอกจากนี้คัมภีร์ยังระบุว่าท่านเป็นองค์อุปถัมภ์วงศ์วานอิสราเอลและเจ้าผู้พิทักษ์ชั้นหัวหน้าผู้ปกป้องลูกหลานประชาชนของดาเนียล
ในภาษาฮีบรู คำว่า มีคาเอล (Michael) แปลว่า "ผู้เหมือนพระเจ้า" (mi ผู้ใด, ke คือ/เป็น, El-พระเจ้า) ซึ่งมาจากสำนวนคำถามในคัมภีร์ทาลมุดที่ว่า “ผู้ใดจะเหมือนพระเจ้า?” (ตัวคำถามสื่อคำตอบในทางปฏิเสธว่าไม่มี) เพื่อที่จะบอกว่าไม่มีผู้ใดเสมอเหมือนพระเจ้า  มีคาเอลจึงถือเป็นสัญลักษณ์ของความถ่อมตนต่อพระเจ้า
ชาวโรมันคาทอลิก แองกลิคัน และลูเทอแรน เรียกท่านว่า”นักบุญมีคาเอลอัครทูตสวรรค์” หรือเรียกง่าย ๆ ว่านักบุญมีคาเอล ชาวออร์ทอดอกซ์เรียกท่านว่า “ทักสิอาร์คอัครทูตสวรรค์มีคาเอล” หรืออัครทูตสวรรค์มีคาเอล กลุ่มพยานพระยะโฮวา เซเวนเดย์แอดเวนทิสต์ และนิกายใหม่ ๆ บางนิกายในคริสต์ศาสนามองว่ามีคาเอลคือ “พระคริสต์มีคาเอล”  ซึ่งหมายถึงพระคริสต์ในสภาพก่อนที่จะมาเกิดเป็นมนุษย์ ศาสนจักรของพระเยซูคริสต์แห่งวิสุทธิชนยุคสุดท้ายสอนว่ามีคาเอลที่จริงก็คืออาดัมตามหนังสือปฐมกาลนั่นเองที่ไปเกิดบนสวรรค์ และว่ามีคาเอลคือผู้ช่วยพระเยโฮวาห์ (ซึ่งอ้างว่าคือพระเยซูตอนอยู่บนสวรรค์) สร้างโลกตามการชี้นำของพระเจ้า
จารึกในพระคัมภีร์ > พันธสัญญาใหม่

หนังสือวิวรณ์ (12:7) ได้อธิบายสงครามบนสวรรค์ ที่มีคาเอลนั้นมีกำลังเหนือกว่าและสามารถเอาชนะซาตาน
สงครามเกิดขึ้นในสวรรค์ มีคาเอลกับเหล่าทูตสวรรค์ของเขาต่อสู้กับมังกร มังกรพร้อมกับบริวารของมันก็ต่อสู้ด้วย  แต่มันพ่ายแพ้และไม่มีที่พำนักในสวรรค์อีกต่อไป
หลังสงครามบนสวรรค์สิ้นสุดลง ซาตานถูกขับไล่ลงไปยังแผ่นดินโลกพร้อมกับเหล่าเทวดาตกสวรรค์ ซึ่งที่แผ่นดินโลกนั้นเอง ซาตานก็ยังพยายามชักจูงเหล่ามนุษย์ให้หลงผิด แต่ในจดหมายของนักบุญยูดา (1:9) มีคาเอลได้ถูกกล่าวถึงเป็นพิเศษในฐานะ "อัครทูตสวรรค์" เมื่อเผชิญหน้ากับซาตาน
เมื่อโต้เถียงกับปีศาจเรื่องศพของโมเสส อัครทูตสวรรค์มีคาเอล ยังไม่กล้าพูดดูหมิ่นปีศาจ ท่านเพียงแต่พูดว่า "ขอองค์พระผู้เป็นเจ้าทรงกล่าวโทษเจ้าเถิด"
คำว่า "อัครทูตสวรรค์" ยังปรากฏในจดหมายของนักบุญเปาโลถึงชาวเธสะโลนิกา ฉบับที่ 1 (4:16 ) ว่า:
เพราะองค์พระผู้เป็นเจ้าจะเสด็จลงมาจากสวรรค์ตามพระบัญชา เมื่อมีเสียงหัวหน้าทูตสวรรค์และเสียงแตรของพระเจ้า
นอกจากนี้ อัครทูตสวรรค์ผู้ป่าวประกาศเรื่องการมาครั้งที่สองของพระคริสต์ไม่ได้ถูกระบุชื่อไว้ แต่เชื่อกันว่าอาจเป็นมีคาเอล
ศาสนาคริสต์

คัมภีร์ไบเบิลกล่าวว่ามีคาเอลเป็นผู้นำกองทัพสวรรค์ต่อสู้กับพวกลูซิเฟอร์ซึ่งเป็นทูตสวรรค์ที่กบฏต่อพระเจ้า จนขับไล่พวกซาตานลงสู่นรกได้สำเร็จ พระเจ้าจึงแต่งตั้งท่านเป็นอัศวินแห่งกองทัพสวรรค์ ชาวคาทอลิกได้ยกย่องท่านเป็นนักบุญองค์อุปถัมภ์คริสตจักรโรมันคาทอลิก
ศาสนาอิสลาม

ชาวมุสลิมเรียกอัครทูตสวรรค์มีคาเอลว่ามีกาอีล ถือว่าเป็นมะลักองค์หนึ่ง ทำหน้าที่ควบคุมระบบสุริยะ และนำปัจจัยยังชีพ (ริชกี) มาให้แก่บรรดามัคลูกทั้งหลาย
มีคาเอลปราบซาตาน ภาพในกรุงโรม
2013 แอลพีจีเอทัวร์

2013 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศออสเตรเลีย เมื่อวันที่ 14 กุมภาพันธ์ 2013 และสิ้นสุดฤดูกาลในรายการสุดท้ายที่ฟลอริดา ในวันที่ 24 พฤศจิกายน 2013
สถิติประจำฤดูกาล

ผู้นำอันดับเงินรางวัล
| อันดับ | ผู้เล่น | ประเทศ | เงินรางวัล ($) | จำนวนรายการ ที่ลงเล่น |
| --- | --- | --- | --- | --- |
| 1 | อินบี ปาร์ค |  เกาหลีใต้ | 2,456,619 | 23 |
| 2 | ซูซาน เพตเตอร์สัน |  นอร์เวย์ | 2,296,106 | 23 |
| 3 | สเตซี ลูอิส |  สหรัฐ | 1,938,868 | 26 |
| 4 | ชานชาน เฟิง |  จีน | 1,716,657 | 19 |
| 5 | โซ ยอน รยู |  เกาหลีใต้ | 1,278,864 | 24 |
| 6 | เล็กซี ทอมป์สัน |  สหรัฐ | 1,206,109 | 24 |
| 7 | ไอ.เค. คิม |  เกาหลีใต้ | 1,125,389 | 23 |
| 8 | เบียทริซ เรคารี |  สเปน | 1,030,614 | 25 |
| 9 | นา ยอน ชเว |  เกาหลีใต้ | 929,964 | 24 |
| 10 | ฮี ยอง ปาร์ค |  เกาหลีใต้ | 848,676 | 26 |
ดูอันดับทั้งหมด เก็บถาวร 2013-05-09 ที่ เวย์แบ็กแมชชีน
ผู้นำอันดับคะแนนเฉลี่ย
| อันดับ | ผู้เล่น | ประเทศ | คะแนนเฉลี่ย |
| --- | --- | --- | --- |
| 1 | สเตซี ลูอิส |  สหรัฐ | 69.48 |
| 2 | ซูซาน เพตเตอร์สัน |  นอร์เวย์ | 69.70 |
| 3 | อินบี ปาร์ค |  เกาหลีใต้ | 69.87 |
| 4 | โซ ยอน รยู |  เกาหลีใต้ | 70.29 |
| 5 | นา ยอน ชเว |  เกาหลีใต้ | 70.31 |
ดูอันดับทั้งหมด เก็บถาวร 2013-05-09 ที่ เวย์แบ็กแมชชีน
รางวัลประจำปี

ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
รางวัลผู้เล่นยอดเยี่ยมแห่งปี มอบให้กับผู้เล่นที่ทำคะแนนสะสมตลอดทั้งปีได้สูงที่สุด
ชนะเลิศ:  อินบี ปาร์ค
รองชนะเลิศ:  ซูซาน เพตเตอร์สัน
รางวัลถ้วยโทรฟี่ มอบให้ผู้เล่นที่ทำสกอร์เฉลี่ยต่ำที่สุดในปีนั้น
ชนะเลิศ:  สเตซี ลูอิส
รองชนะเลิศ:  ซูซาน เพตเตอร์สัน
รางวัลผู้เล่นหน้าใหม่ยอดเยี่ยมแห่งปี มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
ชนะเลิศ:  โมรียา จุฑานุกาล
รองชนะเลิศ:  แคโรไลน์ แมสสัน
แหล่งข้อมูลอื่น

เว็บไซต์หลัก
| ด ค กฤดูกาลของแอลพีจีเอทัวร์ |
| --- | --- |
 1950 | 1951 | 1952 | 1953 | 1954 | 1955 | 1956 | 1957 | 1958 | 1959   1960 | 1961 | 1962 | 1963 | 1964 | 1965 | 1966 | 1967 | 1968 | 1969   1970 | 1971 | 1972 | 1973 | 1974 | 1975 | 1976 | 1977 | 1978 | 1979   1980 | 1981 | 1982 | 1983 | 1984 | 1985 | 1986 | 1987 | 1988 | 1989   1990 | 1991 | 1992 | 1993 | 1994 | 1995 | 1996 | 1997 | 1998 | 1999   2000 | 2001 | 2002 | 2003 | 2004 | 2005 | 2006 | 2007 | 2008 | 2009   2010 | 2011 | 2012 | 2013 | 2014 | 2015 | 2016 | 2017 | 2018 | 2019
เกาะคูนาชีร์

| กรณีพิพาทเกาะชื่อท้องถิ่น: ไอนุ: クナシㇼ |
| --- | --- |
แผนที่ของเกาะคูนาชีร์และเกาะข้างเคียง
ตำแหน่งของเกาะคูนาชีร์
เกาะคูนาชีร์แสดงแผนที่ประเทศญี่ปุ่นเกาะคูนาชีร์แสดงแผนที่รัสเซีย
ชื่ออื่น: คาซัค: Kün Ashyr; ญี่ปุ่น: 国後島
ภูมิศาสตร์
ที่ตั้ง: ทะเลโอค็อตสค์
พิกัด: 44°07′N 145°51′E﻿ / ﻿44.117°N 145.850°E﻿ / 44.117; 145.850
กลุ่มเกาะ: หมู่เกาะคูริล
พื้นที่: 1,490 ตารางกิโลเมตร (580 ตารางไมล์)
ความยาว: 123 กม. (76.4 ไมล์)
ความกว้าง: 4 กม. (2.5 ไมล์) ถึง 30 กม. (19 ไมล์)
ระดับสูงสุด: 1,819 ม. (5968 ฟุต)
จุดสูงสุด: เขา Chacha
การปกครอง
 รัสเซีย
หน่วยองค์ประกอบของสหพันธรัฐ: แคว้นซาฮาลิน
เขต: ยุจโน-คูริลสกี
อ้างสิทธิ์โดย
 ญี่ปุ่น
จังหวัด: ฮกไกโด
กิ่งจังหวัด: เนมูโระ
ประชากรศาสตร์
ประชากร: ประมาณ 7,000 คน (2007)
เกาะคูนาชีร์ (รัสเซีย: Кунаши́р, อักษรโรมัน: Kunashír; ญี่ปุ่น: 国後島, อักษรโรมัน: Kunashiri-tō ; ไอนุ: クナシㇼ) เป็นเกาะที่ตั้งอยู่ทางตอนใต้สุดของหมู่เกาะคูริล เกาะแห่งนี้อยู่ภายใต้การปกครองของรัสเซียตั้งแต่สิ้นสุดสงครามโลกครั้งที่สองเมื่อกองกำลังโซเวียตเข้ายึดครองหมู่เกาะคูริล แต่ทว่าญี่ปุ่นนั้นได้อ้างกรรมสิทธิ์ครอบครองเหนือเกาะแห่งนี้ (ดูกรณีพิพาทหมู่เกาะคูริล)
ประชากร

หลังแผ่นดินไหวในปี 1994 ประชากรประมาณหนึ่งในสามของเกาะคูนาชีร์ได้อพยพออกไปและไม่กลับมาอีก ในปี 2002 ประชากรของเกาะนี้มีอยู่ประมาณ 7,800 คน ประชากรทั้งหมดของหมู่เกาะคูริลที่เป็นข้อพิพาทในเวลานั้นมีประมาณ 17,000 คน
แหล่งข้อมูลอื่น

แคว้นซาฮาลิน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  อิสราเอล  ญี่ปุ่น
เกาะชิโกตัน

| กรณีพิพาทเกาะ |
| --- | --- |
ภาพถ่ายทางดาวเทียมของเกาะโดยนาซาเมื่อปี 2002

ชื่ออื่น: รัสเซีย: Шикотан; ญี่ปุ่น: 色丹島
ภูมิศาสตร์
ที่ตั้ง: มหาสมุทรแปซิฟิก
พิกัด: 43°48′N 146°45′E﻿ / ﻿43.800°N 146.750°E﻿ / 43.800; 146.750
กลุ่มเกาะ: หมู่เกาะคูริล
เกาะทั้งหมด: 1
พื้นที่: 225 ตารางกิโลเมตร (87 ตารางไมล์)
ระดับสูงสุด: 412 ม. (1352 ฟุต)
จุดสูงสุด: เขาชาโกตัน (Mount Shakotan)
การปกครอง
 รัสเซีย
หน่วยองค์ประกอบของสหพันธรัฐ: แคว้นซาฮาลิน
เขต: ยุจโน-คูริลสกี
อ้างสิทธิ์โดย
 ญี่ปุ่น
จังหวัด: ฮกไกโด
กิ่งจังหวัด: เนมูโระ
ประชากรศาสตร์
ประชากร: 2,100
เกาะชิโกตัน (รัสเซีย: Шикотан, อักษรโรมัน: Shikotan; ญี่ปุ่น: 色丹島, อักษรโรมัน: Shikotan-tō; ไอนุ: シコタン) หรือเรียกอีกชื่อหนึ่งว่า ชปันเบิร์ก (รัสเซีย: Шпанберг, อักษรโรมัน: Shpanberg) เป็นเกาะในหมู่เกาะคูริลที่อยู่ภายใต้การบริหารของสหพันธรัฐรัสเซียโดยเป็นส่วนหนึ่งของเขตยุจโน-คูริลสกีของ แคว้นซาฮาลิน แต่ญี่ปุ่นได้อ้างสิทธิ์ครอบครองในฐานะอำเภอชิโกตัง (ญี่ปุ่น: 色丹郡, อักษรโรมัน: Shikotan-gun) ซึ่งจัดตั้งขึ้นเป็นส่วนหนึ่งของกิ่งจังหวัดเนมูโระของจังหวัดฮอกไกโด กิจกรรมทางเศรษฐกิจหลักของเกาะนี้คือการประมงและการจับปลา โดยผลิตภัณฑ์ทางทะเลหลักได้แก่ปลาค็อด ปู และสาหร่ายเคลป์
แฟ้มภาพ

แผนที่แสดงความสูง-ต่ำด้วยสีของเกาะ
เกาะชิโกตันเมื่อปีคริสต์ศักราช 1990
เกาะชิโกตันเมื่อปีคริสต์ศักราช 1980
ประภาคารบนเกาะเมื่อปีคริสต์ศักราช 1980
ภูมิทัศน์ของเกาะเมื่อปีคริสต์ศักราช 1980
ศาลเจ้าบนเกาะชิโกตันก่อนสงครามโลกครั้งที่สอง โดยมีกระดูกปลาวาฬเป็นโทริอิ
ภาพจากดาวเทียมแสดงถึงทะเลน้ำแข้งที่ล้อบรอบเกาะ
ภาพถ่ายของท่าเรือของหมู่บ้าน Malokurilskoye เมื่อเดือนมกราคม 2015
ทิวทัศน์ของหมู่บ้าน Krabozavodskoye เมื่อเดือนพฤศจิกายน 2011
แหล่งข้อมูลอื่น

เครือข่ายเกาะคูริล - กลุ่มอาสาสมัครที่อุทิศตนเพื่อสร้างความตระหนักรู้เกี่ยวกับถิ่นที่อยู่อาศัยของหมู่เกาะคูริล
ภาพถ่ายดาวเทียมของเกาะชิโกตัน
นักพูดและนักเคลื่อนไหวชาวไอหนุอธิบายความหมายของชื่อเกาะคูริลใต้
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น
Nepenthes × hookeriana

| Nepenthes × hookeriana |
| --- | --- |

หม้อบนของ Nepenthes × hookeriana
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: หม้อข้าวหม้อแกงลิง Nepenthaceae
สกุล:: หม้อข้าวหม้อแกงลิง Nepenthes Hort.Veitch ex Mast. (1881)
สปีชีส์:: Nepenthes × hookeriana
ชื่อทวินาม
Nepenthes × hookeriana Hort.Veitch ex Mast. (1881)

ชื่อพ้อง
  ชื่อพ้อง Nepenthes amabilis B.S.Williams (1886) [=(N. rafflesiana × N. ampullaria) × N. rafflesiana]  Nepenthes amesiana Hort.Veitch ex Lindsay (1891) [=N. rafflesiana × (N. rafflesiana × N. ampullaria)]  Nepenthes elongata (Beck) Macfarl. (1908)   Nepenthes excelsior Hort.Williams ex W.Robinson (1883) [=N. rafflesiana × (N. rafflesiana × N. ampullaria)]   ?Nepenthes hookeri Hort.Veitch ex C.Turner (1866) [?=N. rafflesiana × N. ampullaria]  Nepenthes loddigesii W.Baxt. (1850)  Nepenthes rafflesiana auct. non Jack: Low (1848)  Nepenthes rafflesiana auct. non Jack: Hook.f. (1873) [=N. rafflesiana/N. rafflesiana × N. ampullaria]  Nepenthes rafflesiana var. excelsior (Hort.Williams) Beck (1895) [=N. rafflesiana × (N. rafflesiana × N. ampullaria)]  Nepenthes rafflesiana var. hookeriana (auct. non Low: Hort.Veitch ex Mast.) Becc. (1886)    Heterochresonyms Nepenthes hookeriana auct. non Low: Hort. ex Hort.Bednar (1985) [=N. hirsuta × N. rafflesiana]  Nepenthes kookeriana Low ex Becc. (1886) sphalm.typogr. [=N. rafflesiana]    Homonyms Nepenthes hookeriana Low (1848) nom. nud. [=N. rafflesiana]  Nepenthes hookeriana Lindl. (1848)  
Nepenthes × hookeriana (ได้ชื่อตามโยเซพ ดาลตัน ฮุคเกอร์) , หรือมีอีกชื่อหนึ่งว่า Hooker's Pitcher-Plant เป็นลูกผสมทางธรรมชาติระหว่าง N. rafflesiana และ N. ampullaria แต่เดิมมันถูกจำแนกเป็นสปีชีส์
มันเป็นลูกผสมที่พบในพื้นราบตลอดทั้งมาเลเซียตะวันตก, เกาะบอร์เนียว, สิงคโปร์ และ อินโดนีเซียเหมือนกับพ่อและแม่ของมัน ปกติพบในที่โล่ง
ชื่อต่ำกว่าระดับชนิด

Nepenthes hookeri var. elongata Hort.Veitch ex Wilson (1877) sphalm.typogr.
Nepenthes hookeriana f. elongata (Hort.Veitch ex Wilson) Divers (1879)
เทพธิดาโรงแรม

| เทพธิดาโรงแรม |
| --- | --- |
กำกับ: หม่อมเจ้าชาตรีเฉลิม ยุคล
บทภาพยนตร์: หม่อมเจ้าชาตรีเฉลิม ยุคล
เนื้อเรื่อง: ณรงค์ จันทร์เรือง
นักแสดงนำ: วิยะดา อุมารินทร์   สรพงศ์ ชาตรี   สมภพ เบญจาธิกุล
ถ่ายภาพ: หม่อมเจ้าชาตรีเฉลิม ยุคล
ลำดับภาพ: หม่อมเจ้าชาตรีเฉลิม ยุคล
ดนตรีประกอบ: กมล ทัพคัลไลย   สุรพล โทณะวณิก   พีระ ตรีบุปผา
บริษัทผู้สร้าง: พร้อมมิตรภาพยนตร์ 
วันฉาย: 2 มีนาคม พ.ศ. 2517
ประเทศ:  ไทย
ภาษา:  ไทย
เทพธิดาโรงแรม (อังกฤษ: Hotel Angel) ภาพยนตร์ไทยแนวสะท้อนสังคมที่สร้างจากบทประพันธ์ชื่อเดียวกันของ ณรงค์ จันทร์เรือง สร้างโดย พร้อมมิตรภาพยนตร์ จากการกำกับของ หม่อมเจ้าชาตรีเฉลิม ยุคล ถ่ายทำด้วยฟิล์ม 35 มม. ซาวด์ออนฟิล์ม(บันทึกเสียงขณะถ่ายทำ) นำแสดงโดย วิยะดา อุมารินทร์และภาพยนตร์เรื่องนี้นับเป็นภาพยนตร์เรื่องแรกในชีวิตการแสดงของเธอ และภาพยนตร์เรื่องนี้ยังเป็นการพลิกบทบาทครั้งสำคัญครั้งหนึ่งของพระเอกชื่อดังในยุคนั้นอย่าง สรพงศ์ ชาตรี ในการมารับบท โทน ตัวร้ายของเรื่องซึ่งทำงานเป็นแมงดาในซ่องออกฉายครั้งแรกเมื่อวันที่ 2 มีนาคม พ.ศ. 2517
โดยภาพยนตร์เรื่องนี้เล่าถึงชีวิตของ มาลี (วิยะดา) หญิงสาวจากภาคเหนือที่เดินทางมาหางานทำในกรุงเทพพร้อมกับคนรักของเธอแต่คนรักของเธอได้หายตัวไปทำให้เธอต้องหันเหเข้ามาทำงานในซ่องแห่งหนึ่ง
หม่อมเจ้าชาตรีเฉลิม ยุคล หรือ ท่านมุ้ย ใช้เวลาถึง 9 เดือนในการค้นคว้าข้อมูลเกี่ยวกับ ซ่องโสเภณี และระหว่างการถ่ายทำได้เกิดการเดินขบวนประท้วงของเหล่า นิสิต นักศึกษา อันเป็นส่วนหนึ่งของ วันมหาวิปโยค ท่านจึงออกไปถ่ายภาพการเดินขบวนประท้วงและนำมาตัดต่อใส่ไว้เป็นส่วนหนึ่งของภาพยนตร์ ทำให้ภาพยนตร์เรื่องนี้ได้รับคัดเลือกให้ขึ้นทะเบียนเป็น มรดกภาพยนตร์ของชาติ เมื่อปี พ.ศ. 2559 และภาพยนตร์เรื่องนี้ยังเป็น 1 ใน 100 ภาพยนตร์ไทยที่คนไทยควรดู
นักแสดง

วิยะดา อุมารินทร์ รับบท มาลี
สรพงศ์ ชาตรี รับบท โทน
สมภพ เบญจาธิกุล รับบท ไพศาล
Vibrio cholerae

| Vibrio cholerae |
| --- | --- |


การจำแนกชั้นทางวิทยาศาสตร์ 
โดเมน:: แบคทีเรีย Bacteria
ไฟลัม:: Proteobacteria Proteobacteria
ชั้น:: Gammaproteobacteria Gammaproteobacteria
อันดับ:: Vibrionales Vibrionales
วงศ์:: Vibrionaceae Vibrionaceae
สกุล:: Vibrio Vibrio  Filippo Pacini & Robert Koch, 1854
สปีชีส์:: Vibrio cholerae
ชื่อทวินาม
Vibrio cholerae  Filippo Pacini & Robert Koch, 1854

Vibrio cholerae เป็นแบคทีเรียแกรมลบที่มีรูปร่างเป็นตัวคอมมา (comma-shaped) แหล่งอาศัยตามธรรมชาติของแบคทีเรียนั้นอยู่ตามแหล่งน้ำกร่อย และน้ำเค็ม ที่ซึ่งแบคทีเรียสามารถเกาะตัวอยู่กับเปลือกที่มีไคตินของปู, กุ้ง หรือสัตว์น้ำมีเปลือก (shellfish) อื่น ๆ บางสายพันธุ์ของ V. cholerae ก่อให้เกิดโรคอหิวาตกโรคซึ่งผู้ป่วยสามารถได้รับมันผ่านทางการบริโภคสปีชีส์สัตว์น้ำเค็มที่ดิบหรือปรุงไม่สุก V. cholerae จัดเป็นแบคทีเรียชนิดฟัคคัลทีฟแอแนโรบ และมีแฟลกเจลลัมเดี่ยวอยู่ที่ขั้วหนึ่งของเซลล์ เช่นเดียวกับพิไล (pili) V. cholerae สามารถเกิดได้ทั้งการเมทาบอลิซึมแบบใช้ออกซิเจนและแบบการหมัก เมื่อ V. cholerae ถูกทานเข้าร่างกาย อาจก่ออาการท้องร่วงและอาเจียนในฮอสต์ (host) ภายในไม่กี่ชั่วโมงหรือสองสามวันนับจากการบริโภค V. cholerae ได้ถูกแยก (isolated) และระบุเป็นต้นเหตุของโรคอหิวาห์ เป็นครั้งแรกในปี 1854 โดยนักสรีรวิทยาชาวอิตาลี ฟิลิปโป ปาชินี และโดยJoaquim Balcells i Pascual ชาวคาตาลัน ในปีเดียวกัน แต่การค้นพบนี้ไม่ได้เป็นที่รับรู้ทั่วไป จนกระทั่งรอเบิร์ท ค็อค ผู้ศึกษาเกี่ยวกับมันด้วยตัวคนเดียวใน 30 ปีถัดมา ได้เผยแพร่ความรู้นี้สู่สาธารณะเพื่อต่อสู้กับโรค
แหล่งข้อมูลอื่น

Copepods and cholera in untreated water เก็บถาวร 2022-08-14 ที่ เวย์แบ็กแมชชีน
Vibrio cholerae El Tor N16961 Genome Page
[hmepage]
Type strain of Vibrio cholerae at BacDive -  the Bacterial Diversity Metadatabase
แม่แบบ:Cholera
| --- | --- |
การแยกแยะหน่วยอนุกรมวิธาน:  Wikidata: Q160821  Wikispecies: Vibrio cholerae  BacDive: 130763  EoL: 973240  EPPO: VIBRCH  GBIF: 3222442  iNaturalist: 326804  IRMNG: 10032973  ITIS: 967647  LPSN: vibrio-cholerae  NCBI: 666  NZOR: 3c94167a-36af-430e-8121-052a31335ff2  WoRMS: 395085 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ
ฮฺวา มู่หลาน

สำหรับความหมายอื่น ดูที่ มู่หลาน (แก้ความกำกวม)
| ฮฺวา มู่หลาน 花木蘭 / 花木兰 |
| --- | --- |
ภาพเขียนสมัยราชวงศ์ชิง
ปรากฏครั้งแรก: มู่หลานฉือ
ข้อมูลตัวละครในเรื่อง
เพศ: หญิง
อาชีพ: ทหารม้า
บ้านเกิด: ราชวงศ์เว่ย์เหนือ
ฮฺวา มู่หลาน (จีนตัวเต็ม: 花木蘭; จีนตัวย่อ: 花木兰) เป็นบุคคลชาวจีนโบราณซึ่งยังไม่มีหลักฐานระบุชัดเจนว่ามีตัวตนอยู่จริงหรือไม่ ปรากฏครั้งแรกในร้อยกรองชื่อ มู่หลานฉือ (木蘭辭; "ลำนำมู่หลาน") ที่บรรยายว่า นางไปรับราชการทหารแทนบิดาผู้สูงวัย ออกรบสิบสองปีจนมีความดีความชอบ แต่ไม่รับรางวัลใด ๆ ขอกลับคืนมาอยู่บ้านดังเดิมก็พอแล้ว
เรื่องมู่หลานนั้นได้รับการดัดแปลงเป็นสื่อบันเทิงสมัยใหม่หลายรูปแบบ ทั้งภาพยนตร์แอนิเมชัน ภาพยนตร์คนแสดง และละครโทรทัศน์
เอกสาร

ร้อยกรอง มู่หลานฉือ นั้นปรากฏครั้งแรกในเอกสารที่เรียกว่า กู่จินเยฺว่ลู่ (古今樂錄; "บันทึกบทเพลงเก่าใหม่") ซึ่งจัดทำขึ้นในคริสต์ศตวรรษที่ 6 ราวร้อยปีก่อนตั้งราชวงศ์ถัง ปัจจุบันเนื้อความดั้งเดิมของร้อยกรองนั้นสูญหายไปสิ้นแล้ว ส่วนเนื้อความที่มีอยู่นั้นเอามาจากที่บันทึกไว้ในเอกสารอีกชุด เรียกว่า เยฺว่ฝู่ชือ (樂府詩; "ประชุมร้อยกรองสำนักสังคีต") ซึ่งกัว เม่าเชี่ยน (郭茂倩) จัดทำขึ้นในช่วงคริสต์ศตวรรษที่ 11 หรือ 12 เพื่อรวบรวมเนื้อเพลงและโคลงกลอนเอาไว้ โดยระบุว่า เอาเนื้อความมาจาก กู่จินเยฺว่ลู่
มู่หลานฉือ เป็นร้อยกรอง แต่ละวรรคจึงมีพยางค์เท่ากันตามฉันทลักษณ์ จากเนื้อความที่มีอยู่เห็นได้ว่า แต่ละบทมีห้าวรรค แต่บางบทอาจเพิ่มเป็นเจ็ดหรือเก้าวรรค และลำนำมีคำคล้องจองทั้งสิ้นสามสิบเอ็ดคู่
มู่หลานฉือ ไม่ได้รับความนิยมมากเท่าไร จนกระทั่งสมัยราชวงศ์หมิง สฺวี เว่ย์ (徐渭) เอาไปแต่งเป็นบทงิ้วชื่อ ฉือมู่หลาน (雌木蘭; "แม่สาวมู่หลาน") หรือชื่อเต็มว่า ฉือมู่หลานที่ฟู่ฉงจฺวิน (雌木蘭替父從軍; "แม่สาวมู่หลานเข้าเป็นทหารแทนบิดา") มีเนื้อหาสององก์ ทำให้เรื่องราวของมู่หลานมีชื่อเสียงขึ้นมา ต่อมาในสมัยราชวงศ์ชิง ฉู่ เหรินโฮ่ว (褚人獲) เอาไปแต่งเป็นส่วนหนึ่งของนิยายเรื่อง สุยถัง (隋唐) มู่หลานจึงกลายเป็นตำนานเล่าขานในหมู่ชาวจีนทำนองเดียวกับตำนานเรื่อง เหลียงชานปั๋ว-ยฺหวี่จู้อิงไถ (梁山伯與祝英台; "เหลียง ชานปั๋ว กับจู้ อิงไถ")
ชื่อ

คำว่า "มู่หลาน" (木蘭) แปลตรงตัวว่า "กล้วยไม้ป่า" (wild orchid) และสามารถหมายถึง ดอกแมกโนเลีย
ชื่อสกุลของมู่หลานนั้นปรากฏต่างกัน เอกสาร หมิงฉื่อ (明史; "พงศาวดารหมิง") ว่า มู่หลานแซ่ "จู" (朱) แปลว่า ชาด ส่วนบทงิ้ว ฉือมู่หลาน ว่า แซ่ "ฮฺวา" (花) ที่แปลว่า "ดอกไม้" และ ชิงฉือเก่า (清史稿; "ร่างพงศาวดารชิง") รับเอาแซ่ "ฮฺวา" นี้ไปบันทึกไว้ ในสมัยหลังมักถือกันว่า มู่หลานแซ่ "ฮฺวา" เพราะความหมาย "ดอกไม้" สอดคล้องกับชื่อตัวที่แปลว่า "กล้วยไม้ป่า" และมีสุนทรียรสทางโคลงกลอนมากกว่า
เรื่องราว > มู่หลานฉือ

มู่หลานฉือ ระบุว่า แต่ละสกุลต้องส่งบุรุษหนึ่งคนไปเป็นทหาร มู่หลานวิตกมาก เพราะชายในครอบครัวมีเพียงบิดาผู้ชรา และน้องชายซึ่งยังเล็กนัก มู่หลานจึงตัดสินใจไปเป็นทหารแทนบิดา มู่หลานแต่งกายเป็นชาย โดยที่เพื่อนร่วมทัพไม่รู้ระแคะระคายแม้แต่น้อย หลังจากรบทัพจับศึกได้สิบสองปี กองทัพก็กลับคืนสู่พระนคร มีการปูนบำเหน็จ มู่หลานมีความชอบมาก จะได้เป็นขุนน้ำขุนนาง แต่นางบอกปัดตำแหน่งลาภยศใด ๆ ขอเพียงม้าเร็วให้ขึ้นขี่กลับไปบ้านได้ทันใจก็พอ
เมื่อกลับถึงบ้าน ครอบครัวและชาวบ้านใกล้เรือนเคียงพากันมายินดี มู่หลานเข้าไปเปลี่ยนชุดเป็นหญิงออกมาเชิญเพื่อนทหารให้เข้าบ้าน คนเหล่านั้นจึงตกตะลึงไปตาม ๆ กัน